**Mai era ceva?**

*Mariana Fulger*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

…îţi spun

această mistuire

sălbatică şi fără nume

iluzie pătimaşă

a florii de cireşi pe tâmple

m-a îndepărtat de privirile lucrurilor

un timp greu de precizat

între singularităţi fără nume

şi pietrele

definite pe un spaţiu

cu atât de fugare cunoscute

apoi mi-a spus:

întoarce-te, priveşte la ele:

nu sunt mai frumoase

decât le ştii?

… şi eu am răspuns:

sunt, dar unde-i restul?

şi ea a întrebat mirată cumva:

mai era ceva?…

\_

Copyright Mariana Fulger